**Fulg de nea**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fulg de nea, fulg de nea,

Te văd prin fereastra mea

Cum pluteşti uşor în zbor

Şi te-aşezi pe un covor

Alb, imaculat, pufos

Şi din ce în ce mai gros,

Lângă fraţi şi mii surori,

Fulgi de nea în sărbători.

Noaptea în lumina aprinsă

De pe strada cea cuprinsă

De un roi de fluturi albi,

Tu-ntăreşti pe cei mai slabi

Dintre oamenii ce-n suflet

Au un gol şi-ncet, încet,

Tu le-aduci din nou speranţa

Că aşa ne poartă viaţa

Şi în clipe ce petrecem

Chiar de-i greu tot o să trecem

De dezamăgiri şi greu

Cum tu fulg de nea mereu,

Chiar de-i frig şi întuneric,

Porţi speranţa-n zbor feeric.